Keri: Pasuritë e ngrira të Gadafit duhet të përdoren nga Këshilli Kalimtar
Senatori Keri thotë se po harton një projekt-ligj që Këshilli Kalimtar Kombëtar i opozitës libiane të shfrytëzojë pasuritë e Gadafit
Kreu i Komisionit të Senatit amerikan për Marrëdhënie me Jashtë thotë se ndërkohë që operacionet e udhëhequra nga NATO-ja kanë mbrojtur popullin libian nga fushata e Gadafit, po hartohen plane për epokën pas-Gadafit. Senatori Xhon Keri i bëri komentet para gazetarëve në Kapitol, pasi zhvilloi një takim me një udhëheqës të Këshillit Kombëtar Kalimtar të Libisë. Senatori Keri thotë se faza e parë e ndërhyrjes ndërkombëtare ushtarake në Libi ishte sukses: Senatori demokrat nga Masaçusetsi i bëri komentet përkrah një udhëheqësi të Këshillit Kombëtar Kalimtar të Libisë, Mahmud Xhabril. Megjithëse rrëzimi i Moamar Gadafit nuk është arritur ende, Senatori Keri nënvizoi se këshilli po përgatitet për të ardhmen: Zoti Xhabril e mori fjalën pas senatorit: Por zoti Xhabril shtoi se nevojat e popullit libian janë të mëdha: Për këtë qëllim, zoti Xhabril bëri thirrje për hapjen e mundësive për të shfrytëzuar pasuritë e ngrira të Moamar Gadafit. Senatori Keri tha se po përgatit një projekt-ligj për të autorizuar transferimin e këtyre pasurive tek Këshilli Kombëtar Kalimtar, duke shprehur shpresën për një miratim të shpejtë të ligjit. Zëdhënësi i Shtëpisë së Bardhë Xhej Karni nuk pranoi të bënte komente lidhur me të dhënat e zbulimit amerikan mbi vendndodhjen e Kolonel Gadafit apo gjendjen e tij fizike, por theksoi se Gadafi duhet të largohet nga pushteti.